钦定古今图书集成/明伦汇编/氏族典/第034卷 > 《廖用贤尚友录》 > 锺鼎臣
## 钦定古今图书集成/明伦汇编/氏族典/第034卷 > 《廖用贤尚友录》 > 锺鼎臣

按《广东通志》：“鼎臣，字彝公，新会人。年十三，举茂才，大
宗伯王弘诲甚器重之。领乡荐，成进士，授宁国推官。
寻改河南分考山东丙子乡试，所得士皆名宿。升真
定知府，改知嘉兴。时大兵略地浙中，鼎臣誓师死守，
授甲登陴，以御史陆清源等为声援。清源师溃，孤城
不支，鼎臣朝服北面再拜，遂自经死。”